stanford-oval/wikipedia huggingface dataset:
Osakunta
Aiheesta muualla

Wikimedia Commonsissa on kuvia tai muita tiedostoja aiheesta .
Osakuntien yhteisvaltuuskunnan internet-sivut
Helsingin yliopiston ylioppilaskunnan Osakuntalainen Unioni ry (suomenkielisten osakuntien poliittinen yhteistyöjärjestö) (Arkistoitu – Internet Archive)
| n k Suomalaiset julkisoikeudelliset yhdistykset |
| --- | --- |
Nykyiset:  Kalatalousalue  Kauppakamari  Keskuskauppakamari  Liikenneturva  Maanpuolustuskoulutusyhdistys  Metsänhoitoyhdistys  Opiskelijakunta  Osakunta  Paliskunta  Riistanhoitoyhdistys  Suomen Asianajajaliitto  Suomen Punainen Risti  Ylioppilaskunta 
Entiset:  Kriminaalihuoltoyhdistys  Metsästäjäin keskusjärjestö  Metsätalouden kehittämiskeskus Tapio  Raha-automaattiyhdistys  Riistanhoitopiiri  Tilusrauhoitusyhdistys 
| --- | --- |
Auktoriteettitunnisteet: Kansalliset :  Saksa
Sirkka Selja

| Sirkka Selja |
| --- | --- |
 Sirkka Selja vuonna 1940.
Henkilötiedot
Koko nimi:  Sirkka-Liisa Tulonen
Syntynyt: 20. maaliskuuta 1920 Koski Hl
Kuollut: 17. elokuuta 2017 (97 vuotta) Hollola
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Sirkka Selja (oik. Sirkka-Liisa Tulonen, 20. maaliskuuta 1920 Koski Hl – 17. elokuuta 2017 Hollola) oli suomalainen runoilija ja prosaisti.
Elämäkerta

Sirkka Seljan vanhemmat olivat maanviljelijä Jalmari Tulonen ja Hilja Auroora Eerola. Selja opiskeli Lahden Yksityisessä Tyttölyseossa. Hän oli silloin muun muassa koulukodissa lahtelaisen Selim ja Elina Ahdin luona ja tutustui heidän poikaansa Niilo Ahtiin. Heistä piti tulla pariskunta mutta Niilo kuoli talvisodassa.  Sirkka valmistui kuitenkin ylioppilaaksi vuonna 1942, ja sen jälkeen opiskeli Helsingin yliopistossa.
Seljan ensimmäinen teos oli vuonna 1942 julkaistu Vielä minä elän. Hänen tuotantoonsa kuuluu useita runokokoelmia, joista kahdeksastoista oli vuonna 2005 julkaistu Mahdottomuuden ylistys. Runojen lisäksi hänen tuotantoonsa kuuluu näytelmä ja kaksi kuunnelmateosta.
Palkinnot ja tunnustukset

Lähde:
Valtion kirjallisuuspalkinto 1958
Pro Finlandia -mitali 1970
Aleksis Kiven palkinto 1987
P. Mustapää -palkinto 2007
vuoden runoilija 2001
Julkaisut > Runokokoelmat

Vielä minä elän (1942)
Vedenneito (1944)
Taman lauluja (1945)
Linnut (1948)
Niinkuin ovi (1953)
Enkelin pelto (1957)
Juuret (1962)
Vierailulla ketun talossa (1966)
Runot (1970, valikoima kokoelmista)
Kissansilmät (1971)
Talo nimeltä Villiruusu (1975)
Pisaroita iholla (1978)
Unitie (1985)
Aurinko on tallella: valitut runot 1942–1985 (1988)
Valokuvaaja: proosarunoja (1995)
Puut herättävät muistini (2000)
Mahdottomuuden ylistys (2005)
Riikinkukon lapsi (2010)
Julkaisut > Muu tuotanto

Metsämorsian (1945)
Eurooppalainen (1946–1947)
Aino (1946)
Aiheesta muualla

Sitaatteja aiheesta Sirkka Selja Wikisitaateissa
Kainulainen, Siru: / Selja, Sirkka (1920–). Kansallisbiografia-verkkojulkaisu (maksullinen). 9.10.2015. Helsinki:  Suomalaisen Kirjallisuuden Seura.
Sirkka Seljan muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat 
Taiteenala:  MusicBrainz 
Henkilöt:  Kansallisbiografia  Uppslagsverket Finland  Biografiasampo 
Muut:  IdRef
Weasleyn perhe

Weasleyn perhe on Harry Potter -kirjasarjassa esiintyvä fiktiivinen velhoperhe.
Perheenjäsenet > Molly Weasley

| Molly Weasley |
| --- | --- |
Ensiesiintyminen:  Harry Potter ja viisasten kivi
Näyttelijä:  Julie Walters
Henkilötiedot
Sukupuoli:  nainen
Hiusten väri:  punaiset
Tupa:  Rohkelikko
Ammatti:  kotiäiti
Lojaalius:  Feeniksin kilta
Molly Weasley (o.s. Prewett) (s. 30. lokakuuta 1950) on Arthur Weasleyn vaimo. Hän on lyhyt ja tanakka nainen. Molly on huolehtivainen ja rakastava vaikkakin topakka äiti, joka on ottanut myös Harryn siipiensä suojaan. Hän avioitui Arthur Weasleyn kanssa, kun lordi Voldemort oli ensimmäistä kertaa voimissaan ja yritti nousta valtaan. Molly huolehtii jatkuvasti perheenjäsentensä turvallisuudesta ja ottaa nämä välillä ankaraankin puhutteluun, jos tuntee sen olevan tarpeellista. Molly kertoo Harrylle kouluaikanaan palanneensa kerran iltakävelyltä Rohkelikkotorniin vasta aamuneljän aikaan, mistä Lihava Leidi oli läksyttänyt häntä. Molly oli myös nuorempana salaa valmistanut lemmenjuomaa. Molly lähettää Ronille Räyhääjän tämän toisena kouluvuotena hänen varastettua Harryn kanssa lentävän auton.
Molly on menettänyt molemmat veljensä, Gideon ja Fabian Prewettin,  Ensimmäisessä Velhosodassa lordi Voldemortia vastaan, mikä lisää hänen huoltaan muista. Harry Potter ja Feeniksin kilta -teoksessa paljastuu, että Mollyn edessä mörkö näyttää hänen perheensä ja Harryn kuolleet ruumiit. Ilmeisesti juuri tästä seuraa se, että Harry Potter ja kuoleman varjelukset -kirjassa hän käyttäytyy Harryä kohtaan liiankin ylisuojelevasti. Harryn tullessa täysi-ikäiseksi Molly valitsee hänelle perinteen mukaiseksi lahjakelloksi alun perin veljelleen kuuluneen kultakellon, mutta hänen omat poikansa saavat uusia kelloja, mikä kertoo paljon Mollyn tunteista Harryä kohtaan.
Molly on kotiäiti, ja hän pitää muun muassa kutomisesta ja ruoanlaitosta. Hänen suosikkiartistinsa on Selestina Taigori, koska hän tanssi tämän kappaleiden tahtiin nuorena Arthurin kanssa.
Kirjassa Harry Potter ja kuoleman varjelukset Molly tappaa Tylypahkan taistelussa Bellatrix Lestrangen tämän yrittäessä tappaa ensin Mollyn ainoan tyttären Ginnyn.
Perheenjäsenet > Bill Weasley

| Bill Weasley |
| --- | --- |
Ensiesiintyminen:  Harry Potter ja liekehtivä pikari
Näyttelijä:  Domhnall Gleeson
Henkilötiedot
Sukupuoli:  mies
Hiusten väri:  punaiset
Tupa:  Rohkelikko
Ammatti:  kiroustenmurtaja
Syntymäpaikka:  Kotikolo, Englanti
Lojaalius:  Feeniksin kilta
William Arthur "Bill" Weasley (s. 29. marraskuuta 1970) on Arthur ja Molly Weasleyn vanhin lapsi. Billillä on muiden Weasleyiden tapaan punaiset hiukset, jotka hän on kasvattanut pitkiksi - Mollyn suureksi harmiksi. Opiskellessaan Tylypahkassa Bill oli valvojaoppilas ja johtajapoika. Hän toimii Egyptissä velhopankki Irvetan kiroustenmurtajana, mutta syksyllä 1995 hän palaa Englantiin auttaakseen Feeniksin killassa.
Bill tutustuu Fleur Delacouriin, ja myöhemmin he päättävät mennä naimisiin, mistä hänen äitinsä ja sisarensa närkästyvät. Teoksessa Harry Potter ja puoliverinen prinssi ihmissusi Fenrir Harmaaselkä raatelee Billin kasvot, kun kuolonsyöjät hyökkäävät Tylypahkaan. Koska Harmaaselkä ei tapahtumahetkellä ollut susimuodossa, Billistä ei tullut täyttä ihmissutta, vaikka joitain susimaisia piirteitä hänessä ilmeneekin, esimerkiksi mieltymys erittäin raakoihin pihveihin.[12] Bill osallistuu myöhemmin Albus Dumbledoren hautajaisiin yhdessä Fleurin kanssa.
Kirjassa Harry Potter ja kuoleman varjelukset Bill on yksi niistä, jotka naamioituvat Harryksi hämätäkseen kuolonsyöjiä. Seitsemän Potterin taistelun aikana Bill näkee Vauhkomielen kuoleman ja myöhemmin yrittää Lupinin kanssa etsiä tämän ruumista, mutta he eivät löydä sitä.
Myöhemmin Bill menee naimisiin Fleur Delacourin kanssa 1. elokuuta. Kuolonsyöjät hyökkäävät häihin kesken kaiken Billin ja Fleurin paetessa paikalta. Myöhemmin Bill ja Fleur tarjoavat turvapaikan Harrylle, Ronille ja Hermionelle Simpukkamökissä. Bill ja Fleur osallistuvat myöhemmin myös Tylypahkan taisteluun.
Myöhemmin he saavat kolme lasta: Victoiren, Dominiquen ja Louis'n.
Perheenjäsenet > Charlie Weasley

| Charlie Weasley |
| --- | --- |
Ensiesiintyminen:  Harry Potter ja liekehtivä pikari
Henkilötiedot
Sukupuoli:  mies
Hiusten väri:  punaiset
Tupa:  Rohkelikko
Ammatti:  lohikäärmeenkouluttaja
Syntymäpaikka:  Kotikolo, Englanti
Lojaalius:  Feeniksin kilta
Charlie Weasley (s. 12. joulukuuta 1972) on Mollyn ja Arthurin lapsista toiseksi vanhin poika. Hän on neljä vuotta vanhempi kuin hänen pikkuveljensä Percy ja kaksi vuotta isoveljeään Billiä nuorempi.
Charlie toimi kouluaikoinaan Rohkelikon huispausjoukkueen etsijänä ja kapteenina. Charlie on legenda Tylypahkan huispaushistoriassa. Nykyään hän asuu Romaniassa, missä hän työskentelee lohikäärmeiden kanssa. Hän on lihaksikas (ja arpinen) ja hänellä on niin paljon pisamia, että hän näyttää melkein ruskettuneelta. Hän on Feeniksin killan jäsen. Charlie oli antanut vanhan taikasauvansa Ronille tämän aloitettua Tylypahkan.
Ensimmäisessä kirjassa Harry Potter ja viisasten kivi Charlie kirjoittaa Ronille kirjeen, mutta muutoin hän ei kirjassa esiinny. Charlie saa myöhemmin Ronilta vastauskirjeen ja auttaa Ronia, Harryä ja Hermionea hakemaan Hagridilta laittoman lohikäärmeen Norbertin pois. Myöhemmin Charlie lomailee perheensä kanssa Egyptissä Arthurin voitettua Päivän Profeetan kilpailun pääpalkinnon.
Kirjassa Harry Potter ja liekehtivä pikari hän toimittaa lohikäärmeet Tylypahkaan kolmivelhoturnajaisia varten ja Harry Potter ja kuoleman varjelukset -kirjassa hän toimii veljensä Billin häissä bestmanina. Myöhemmin Charlie osallistuu Tylypahkan taistelun loppuosaan Kuhnusarvion haettua lisäjoukkoja Tylyahosta.
J. K. Rowling on paljastanut, ettei Charlie koskaan mene naimisiin vaan jatkaa työskentelyä lohikäärmeiden parissa Romaniassa.
Perheenjäsenet > Percy Weasley

| Percy Weasley |
| --- | --- |
Ensiesiintyminen:  Harry Potter ja viisasten kivi
Näyttelijä:  Chris Rankin
Henkilötiedot
Sukupuoli:  mies
Hiusten väri:  punaiset
Tupa:  Rohkelikko
Ammatti:    taikaministeriön kansainvälisten taikayhteyksien osaston assistentti
Syntymäpaikka:  Kotikolo, Englanti
Lojaalius:  Cornelius Toffee  Feeniksin kilta (7. kirjassa)
Percy Ignatius Weasley (s. 22. elokuuta 1976) on Weasleyn lapsikatraan kolmanneksi vanhin lapsi ja neljä vuotta vanhempi kuin Ron. Hän on pitkä ja laiha, ja hänelläkin on kirkkaanpunaiset hiukset sekä isänsä tavoin silmälasit.
Hän kuuluu Rohkelikkoon, kuten kaikki muutkin Weasleyn perheestä, mikä herättää joissakin faneissa kummastusta, sillä Percyn älykkyys sopisi hyvin Korpinkynteen, ja hänen kunnianhimonsa Luihuiseen. Percy on mahtipontinen, ahkera ja verrattain vakava. Tylypahkassa hän on valvojaoppilas ja myöhemmin myös johtajapoika, mistä tulee lisäsyy Percyn pikkuveljille Fredille ja Georgelle kiusata häntä.
Percy seurustelee kouluaikoinaan Korpinkynteen kuuluvan Penelope Clearwaterin kanssa. Harryn neljäntenä kouluvuotena Percy tuomaroi Bartemius Kyyryn sijaisena kolmivelhoturnajaisia.
Percy on erittäin kunnianhimoinen, mikä aiheuttaa lopulta harmaita hiuksia hänen perheelleen. Koulun jälkeen hän menee töihin taikaministeriöön, missä hän ylenee nopeasti, mutta saa samalla aikaan välirikon perheensä kanssa ollessaan ministeriön kannalla perhettään vastaan, kun Albus Dumbledore ja Harry Potter väittävät lordi Voldemortin palanneen. Vaikka ministeriön käsitys paljastuu vääräksi, Percy ja muut Weasleyt eivät saa sovittua riitaansa. Varsinkin Percyn vanhemmat ottavat riidan raskaasti.
Hän tekee sovun perheensä kanssa ennen lopputaistelua. Percy selviää taistelusta hengissä. Uusi taikaministeri Kingsley Kahlesalpa ottaa hänet uuteen ministeriöönsä ja pojan ura lähteekin aivan uuteen nousuun.
Percy menee naimisiin Audrey-nimisen noidan kanssa ja he saavat kaksi tytärtä, Mollyn ja Lucyn. Percy nimesi toisen tyttärensä äitinsä mukaan kunnioittaakseen tätä.
Perheenjäsenet > Ron Weasley

Ronald "Ron, Lonnukka" Bilius Weasley (s. 1. maaliskuuta 1980) esiintyy ensimmäisen kerran kirjasarjan ensimmäisessä osassa Harry Potter ja viisasten kivi päähenkilö Harry Potterin parhaana ystävänä ja on yksi kirjojen tärkeimmistä henkilöhahmoista. Ron on pitkä ja hontelo, ja hänellä on Weasleyn perheelle tyypilliset kirkkaanpunaiset hiukset. Hänellä on siniset silmät, suuret kädet ja jalat, pitkä nenä ja paljon pisamia. Kuten Harry ja tämän toinen ystävä Hermione Granger, Ronkin kuuluu Rohkelikko-tupaan. Hän jää usein kuuluisan Harryn maineen varjoon, mikä aiheuttaa toisinaan kitkaa ystävysten välille. Elokuvissa Ronia esittää Rupert Grint.
Ron menee naimisiin Hermione Grangerin kanssa, ja he saavat kaksi lasta: Rosen ja Hugon.
Sukulaiset > Fleur Delacour

| Fleur Delacour |
| --- | --- |
Ensiesiintyminen:  Harry Potter ja liekehtivä pikari
Näyttelijä:  Clémence Poésy
Henkilötiedot
Sukupuoli:  nainen
Hiusten väri:  platinanvaaleat
Silmien väri:  siniset
Tupa:  Käy Beauxbatons'n koulua
Ikä:  17-46
Ammatti:  Irvetan työntekijä
Syntymäpaikka:  Ranska
Lojaalius:  Feeniksin kilta
Fleur Isabelle Delacour on ranskalainen noita, joka käy Beauxbatons'n taikakoulua. Fleurillä on pitkät platinanvaaleat hiukset ja hän on hyvin kaunis. Fleur lausuu kaikki h:lla alkavat sanat ilman ensimmäistä h-kirjainta ranskalaisen korostuksensa takia.
Saatuaan opintonsa valmiiksi hän pääsee osa-aikatöihin velhopankki Irvetaan, ja samalla hän opettelee englannin kieltä. Fleurin toinen isoäiti on veela ja yksi hänen hiuksistaan on Fleurin ruusupuisen taikasauvan sisällä.
Teoksessa Harry Potter ja liekehtivä pikari hän osallistuu kolmivelhoturnajaisiin. Fleur on kiitollinen Harrylle, koska tämä pelastaa Fleurin pikkusiskon Gabriellen kolmivelhoturnajaisten toisen osuuden eli mustan järven koetuksen aikana. Harry ei kuitenkaan vaivaudu kertomaan Fleurille, ettei Gabrielle todellisuudessa ollut oikeasti kuolemanvaarassa. Fleur itse keskeyttää toisen osuuden, mutta jatkaa kolmanteen koetukseen.
Fleur Delacour ja Bill Weasley aikovat mennä naimisiin ja kertovat siitä kirjassa Harry Potter ja puoliverinen prinssi, vaikka Molly Weasley on ensin naimisiinmenoa vastaan. Myöskään Ginny Weasley ei ilahdu asiasta, sillä hän ei pidä Fleuristä. Ginny käyttää Fleuristä nimitystä "Lima". Fleur ja Bill avioituvat kirjassa Harry Potter ja kuoleman varjelukset, mutta häät keskeytyvät kuolonsyöjien odottamattoman hyökkäyksen seurauksena. Fleur ja Bill muuttavat yhdessä simpukkamökkiin jonnekin päin Ison-Britannian rannikkoa. Fleur ja Bill tarjosivat turvapaikan Harrylle, Ronille ja Hermionelle simpukkamökissä heidän paettua Malfoyiden kartanosta. Myöhemmin Fleur ja Bill osallistuvat Tylypahkan taisteluun.
Myöhemmissä haastatteluissa on kerrottu, että Fleurillä ja Billillä on kolme lasta: vuosi Tylypahkan taistelun jälkeen syntynyt tytär Victoire ja Dominique sekä Louis. Vaikka sekä Dominiquea että Louisia voidaan käyttää sekä naisen että miehen etunimenä, Harry Potter ja kuoleman varjelusten englanninkielisestä versiosta (Harry Potter and the Deathly Hallows) saamme selville Dominiquen olevan Fleurin ja Billin toinen tytär ("she") kun taas Louis ("he") on heidän ainoa poikansa. Harryn ja Ginnyn vanhin lapsi, James Sirius, yllätti Victoiren pussailemasta Teddy Lupinin kanssa.
Sukulaiset > Muriel-täti

Muriel-täti (s. 1890) on Mollyn täti. Hän on suulas, tahditon ja itsekäs vanha rouva, joka tekee ensiesiintymisensä vasta teoksessa Harry Potter ja kuoleman varjelukset, vaikka hänet on mainittu nimeltä myös edeltävissä kirjoissa.
Muriel saapuu Billin ja Fleurin häihin peräti 107 vuoden iässä ja on antanut Fleurille hopeisen tiaransa lainaksi. Muriel-täti on myös Rita Luodikon suuri ihailija ja Dumbledoren vanha tuttava. Häissä Muriel vihjaa Harrylle Dumbledoren menneisyyden synkästä puolesta — tosin tyypillisen mustavalkoisesta ja lopulta valheelliseksi paljastuvasta näkökulmasta.
Muriel-täti ei hyväksy jästisyntyisiä velhoja, vaikkei kannatakaan yhtä jyrkkää linjaa kuin esimerkiksi Voldemort ja Dolores Pimento. Hermionea kohtaan Muriel tuntee hienoista inhoa ja toteaakin hänestä Billin ja Fleurin häissä: "huono ryhti ja ruipelot nilkat". Jästivihastaan huolimatta Muriel kuuluu Feeniksin kiltaan ja toimii sille merkittäväksi eduksi seitsemännessä kirjassa. Muriel tarjoaa asuntonsa turvapaikaksi Weasleyn perheelle heidän jouduttua pakenemaan kuolonsyöjiä. Fred ja George Weasley myivät pilapuotinsa tavaroita Murielin asunnosta käsin. Myöhemmin Ollivander palautti Murielille Fleurin tiaran tämän pyynnöstä.
Kotikolo

Kotikolo (engl. The Burrow) on Weasleyn perheen omakotitalo.
Allison Stokke

Allison Stokke vuonna 2008.
Allison Stokke (s. 22. maaliskuuta 1989 Newport Beach) on yhdysvaltalainen seiväshyppääjä Orangen piirikunnasta, Kaliforniasta. Hänestä tuli ulkonäkönsä ansiosta internetilmiö vuonna 2007.
Ura

Vuonna 2004 Stokke voitti Kalifornian osavaltion mestaruuden 15 vuoden ikäisenä ja rikkoi useita kansallisia ennätyksiä ikäluokassaan. Seniorivuotenaan Newport Harbor High Schoolissa hän saavutti 414 cm, joka oli sinä vuonna kansallisella tasolla toiseksi paras tulos naisseniorille.
Toukokuussa 2008 Stokke voitti CIF-Southern Section Mastersin. Kesäkuussa hän eteni osavaltion finaaleihin tuloksella 373 cm, mutta jäi lopulta kilpailussa neljänneksi. Stokke sanoi, että hän tunsi kipua jaloissaan, mikä vaikeutti vauhdinottoa. Vuodesta 2008 lähtien Stokke on hypännyt opinahjonsa Kalifornian yliopiston (Berkeley) väreissä.lähde?
Toukokuussa 2009 Sacramentossa Stokke rikkoi kaksi vuotta vanhan oman ennätyksensä ja kirjasi uudeksi lukemaksi 421 cm. Nykyisen ennätyksensä 436 cm hän hyppäsi Livermoressa kesäkuussa 2012. Halliennätys 426 cm syntyi Seattlessa maaliskuussa 2011.
Stokke kilpailee edelleen, ja tammikuussa 2015 hän hyppäsi Renossa hallituloksen 415 cm.
Julkisuus

Toukokuussa 2007 Stokkesta tuli yllättäen Internet-ilmiö, kun suosittu urheiluaiheinen blogi kehui hänen ulkonäköään. 29. toukokuuta Stokkesta ja hänen suosiostaan tuli etusivun uutinen The Washington Postissa. Kaikki tämä huomio ei kuitenkaan ollut 18-vuotiaan seiväshyppääjän mieleen. Tapaus herätti keskustelua internetin voimasta, oikeudesta yksityisyyteen sekä kaksinaismoraalista, joka liittyy naisurheilijoiden arviointiin ulkonäön eikä niinkään saavutusten perusteella. Der Spiegel nimesi verkkosivuillaan kesäkuussa 2007 Stokken ”seksisymboliksi vasten tahtoaan”.
Aiheesta muualla

Allison Stokke Kansainvälinen yleisurheiluliitto. (englanniksi)
| --- | --- |
Auktoriteettitunnisteet: Henkilöt :  World Athletics
Rusko-orakas

| Rusko-orakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Cantharellales
Heimo::  Hydnaceae
Suku::  Vahvero-orakkaat Hydnum
Laji::  rufescens
Kaksiosainen nimi
 Hydnum rufescens  Pers. 1799 
Katso myös
   Rusko-orakas Commonsissa 
Infobox OKNimi-testi OK: 
Rusko-orakas (Hydnum rufescens coll.) on vahvero-orakkaiden sukuun kuuluva 
lajiryhmä.
Aiemmin sitä pidettiin yhtenä lajina, ja lisäksi se on yhdistetty
joissakin tiedoissa  lähisukulaislajiin vaaleaorakkaaseen (Hydnum repandum). Esimerkiksi vanhan kauppasieniasetuksen mukaan rusko-orakasta sai myydä yhdessä vaaleaorakkaan kanssa, ja tämä ajatus on säilytetty Ruokaviraston ohjeessa. 
On myös esitetty luokituksia, joissa aiemmin yhtenä lajina pidetystä rusko-orakkaasta on erotettu
omiksi lajeikseen mm. 
simaorakas (Hydnum umbilicatum) ja ryväsorakas (Hydnum ellipsosporum). Rusko-orakas muistuttaa vaaleaorakasta, mutta sen väri on ruskeankellertävä. Sen lakin väri vaihtelee okrankeltaisesta oranssinruskeaan ja lakin reuna on usein mutkainen. Malto on haurasta.
Aiheesta muualla

Luontoportti: Rusko-orakas (Hydnum rufescens)
| --- | --- |
Taksonitunnisteet:  Wikidata: Q2475470  BioLib: 59881  EoL: 162399  GBIF: 2544165  iNaturalist: 340866  IndexFungorum: 219829  MycoBank: 219829  NatureServe: 2.1072403  NBN: NHMSYS0001484362  NCBI: 139363  NZOR: bf8e5425-1a65-4aa8-8df4-81817bd9a720  Observation.org: 14598  SpeciesFungorum: 219829  Laji.fi: MX.5019191
Petäjäjärvi (Ranua)

Petäjäjärvi on Ranuan kunnassa sijaitseva kylä. Kylä sijaitsee kunnan kaakkoisosassa seututien 858 varressa. Petäjäjärven asutus on rakentunut kolmelle kyläalueelle. Kaksi niistä sijoittuvat Petäjäjärven eteläpuoliskon itä- ja länsirannoille ja kolmas järven pohjoiskärkeen Yläsalmen ja Alasalmen väliselle alueelle.
Hongkongin vaakuna

Hongkongin vaakuna
Hongkongin vaakuna vuosina 1959–1997
Hongkongin alueellinen vaakuna (engl. Regional Emblem of Hong Kong, kiin.: 香港特別行政區區徽; Jyutping: Hoeng1 gong2 dak6 bit6 hang4 zing3 keoi1 keoi1 fai1) koostuu valkoisesta hongkonginbauhiniasta, jonka tausta on punainen. Vaakunan on suunnitellut Tao Ho, jonka ehdotuksen kansankongressi hyväksyi vuonna 1990. Vaakunan valkoisella ulkoreunalla lukee alueen nimi sekä kiinaksi että englanniksi.
Vaakuna otettiin käyttöön 1. heinäkuuta 1997 Hongkongin siirryttyä Isolta-Britannialta (Brittiläinen Hongkong) Kiinalle.
Hongkongin demokratiamyönteisten protestien myötä kaupungin vaakuna on joutunut vandalismin kohteeksi, koska se nähdään Manner-Kiinan ylivallan symbolina.
Café Kuluma

Café Kuluma
Café Kuluma on oululainen juomaravintola, joka on perustettu keväällä 2004. Kuluma sijaitsee Oulun keskustassa kävelykatu Rotuaarin varrella. Ravintola on tullut tunnetuksi erityisesti liekitetyistä drinkeistään.
Café Kuluma valittiin kesällä 2007 ravintola-alan ammattilaisten Best Bars -äänestyksessä kahdeksanneksi – ensimmäisenä Helsingin ulkopuolisena juomaravintolana.
Aiheesta muualla

Kuluman omat kotisivut
Kalkkistenkoski

| Kalkkistenkoski |
| --- | --- |

Kunta:  Asikkala
Koordinaatit:  61°17′4.9″N, 25°35′45.9″E
Joki:  Kymijoki
Pituus:  1500 m
Pudotuskorkeus:  0,9 m
Keskivirtaama:  237  m³/s
| Kalkkistenkoski> Natura 2000 -alue: FI0301011.Suojelun perusteet |
| --- | --- |
Aluetyyppi:  SCI ja SPA
Sijainti ja koko
Koordinaatit:  N 61 17 E 25 35
Kunta:  Asikkala, Kalkkisten kylä
Pinta-ala:  27 hehtaaria
Suojellut lajit
Lintudirektiivin liite I:  valkoselkätikka (liite I)
Luontodirektiivin liitteen II lajit:  kivisimppu, liito-orava, saukko
lähde: 
Kalkkistenkoski , tai myös Kalkkisten koski, on Asikkalan Kalkkisissa sijaitseva Kymijoen ensimmäinen koski. Se sijaitsee Natura 2000 -suojelualueella ja siellä on jonkin verran maaseutumatkailuun liittyvää toimintaa.
Maantietoa

Koski on Päijänteen Asikkalanselän lasku-uoman Kymijoen heti alkupäässä sijaitseva koski ja salmimainen vesialue. Se sijaitsee Vähä-Pulkkilan Myttyniemen ja Särkijärven Koskenniemen välissä. Sen kautta laskee Kymijoen yläpuolinen vesistöalue, jonka valuma-alueen pinta-ala on 26 459 neliökilometriä. Päijänteen vedet purkautuvat Kymijokeen 80–500 metriä leveätä ja noin 1,5 kilometriä pitkää virtavettä pitkin. Koskessa on kaksi selkeästi erilaista aluetta, joita yhdistää toisiinsa 80 metriä leveä kapeikko. Kosken yläosa on suppilomaisesti kapeneva koskiosa, jossa on pudotusta, ja samalla myös kuohuntaa, eniten. Yläosan rantaviivan läheisyydessä on 16 saarta, joita ovat esimerkiksi Pirttisaari, Laskusaari, Patosaaret ja Mikonsaari. Myttyniemen ja Mikonsaaren välissä toimii pato, jolla säädellään osittain Päijänteeltä tulevaa virtaamaa. Kapeikon alaosan koskessa ei vesi enää kuohu vaan se virtaa nopeasti. Alaosassa uoma levenee, mutta samalla sen yhtenäisyyttä rikkovat suuri Kotasaari ja 20 muuta saarta. Saaria ovat esimerkiksi Leppäsaari, Susisaari, Myllysaari, Ruutsaari, Koivusaari, Vaaninsaari ja Säynesaari. Kosken pohjoisrannassa aukeaa pohjoiseen päin avautuva Meranlahti, jonka rannalla sijaitsee maatila. Myös Kotasaarella ja itärannalla on viljelty maata. Koskialueelle johtaa vain yksi yleinen tie yhdystie 14153, joka ylittää myös Kalkkisten kanavan.